title: 2008 m. kovo 11 d. Europos Parlamento ir Tarybos direktyva 2008/20/EB, iš dalies keičianti Direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui nuostatas, susijusias su Komisijai suteiktais įgyvendinimo įgaliojimais (Tekstas svarbus EEE)

text:
19.3.2008

               LT

               Europos Sąjungos oficialusis leidinys

               L 76/46

      EUROPOS PARLAMENTO IR TARYBOS DIREKTYVA 2008/20/EB
   2008 m. kovo 11 d.
   iš dalies keičianti Direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui nuostatas, susijusias su Komisijai suteiktais įgyvendinimo įgaliojimais
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 47 straipsnio 2 dalies pirmą ir trečią sakinius bei 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   atsižvelgdami į Europos centrinio banko nuomonę (2),
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Europos Parlamento ir Tarybos direktyvoje 2005/60/EB (4) numatyta, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (5).

               (2)

               Sprendimas 1999/468/EB buvo iš dalies pakeistas Sprendimu 2006/512/EB, kuriuo nustatyta reguliavimo procedūra su tikrinimu, taikytina tvirtinant bendro pobūdžio priemones, skirtas iš dalies pakeisti neesmines pagrindinio teisės akto, priimto laikantis Sutarties 251 straipsnyje nurodytos tvarkos, nuostatas, inter alia išbraukiant kai kurias tokias nuostatas arba papildant teisės aktą naujomis neesminėmis nuostatomis.

               (3)

               Pagal Europos Parlamento, Tarybos ir Komisijos pareiškimą (6) dėl Sprendimo 2006/512/EB tam, kad reguliavimo procedūra su tikrinimu galėtų būti taikoma jau galiojantiems teisės aktams, priimtiems laikantis Sutarties 251 straipsnyje nurodytos tvarkos, tie teisės aktai turi būti pataisyti laikantis taikomų procedūrų.

               (4)

               Visų pirma Komisijai reikėtų suteikti įgaliojimus patvirtinti priemones, būtinas Direktyvai 2005/60/EB įgyvendinti, siekiant atsižvelgti į techninius pokyčius kovos su pinigų plovimu ir teroristų finansavimu srityje bei užtikrinti vienodą tos direktyvos taikymą. Konkrečiai šios priemonės yra skirtos paaiškinti kai kurių Direktyvoje 2005/60/EB pateiktų apibrėžčių techninius aspektus, nustatyti techninius kriterijus, naudotinus vertinant, ar pinigų plovimo ir teroristų finansavimo situacijos kelia mažą arba didelę grėsmę, ar yra pagrįsta taikyti tą direktyvą asmenims, kurie finansine veikla užsiima retai arba labai ribotai, ir pritaikyti toje direktyvoje numatytas sumas, atsižvelgiant į ekonominius pokyčius ir tarptautinių standartų pasikeitimus. Kadangi šios priemonės yra bendro pobūdžio ir skirtos iš dalies pakeisti neesmines Direktyvos 2005/60/EB nuostatas, inter alia papildant šią direktyvą naujomis neesminėmis nuostatomis, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (5)

               Direktyvoje 2005/60/EB Komisijai suteiktiems įgyvendinimo įgaliojimams numatytas ribotas terminas. Europos Parlamentas, Taryba ir Komisija pareiškime dėl Sprendimo 2006/512/EB nurodė, kad Sprendime 2006/512/EB pateikiamas horizontalus priimtinas sprendimas dėl Europos Parlamento pageidavimo tikrinti teisės aktų, priimtų taikant bendro sprendimo procedūrą, įgyvendinimą ir kad atitinkamai įgyvendinimo įgaliojimai Komisijai turėtų būti suteikti neribotam terminui. Europos Parlamentas ir Taryba taip pat pareiškė užtikrinsią, kad būtų kuo greičiau patvirtinti pasiūlymai, kuriais siekiama panaikinti teisės aktų nuostatas, nustatančias galutinį įgyvendinimo įgaliojimų suteikimo Komisijai terminą. Pradėjus taikyti reguliavimo procedūrą su tikrinimu, Direktyvos 2005/60/EB nuostata dėl riboto termino turėtų būti išbraukta.

               (6)

               Komisija turėtų reguliariai vertinti nuostatų, susijusių su jai suteiktais įgyvendinimo įgaliojimais, veikimą, kad Europos Parlamentas ir Taryba galėtų nustatyti, ar šių įgaliojimų apimtis bei Komisijai keliami procedūriniai reikalavimai yra tinkami ir ar užtikrina veiksmingumą bei demokratinę atskaitomybę.

               (7)

               Todėl Direktyvą 2005/60/EB reikėtų atitinkamai iš dalies pakeisti.

               (8)

               Kadangi šia direktyva padaryti Direktyvos 2005/60/EB pakeitimai yra techninio pobūdžio ir susiję tik su komiteto procedūra, jų nereikia perkelti į valstybių narių teisę. Todėl atitinkamos nuostatos nebūtinos,

         PRIĖMĖ ŠIĄ DIREKTYVĄ:
   1 straipsnis
   Pakeitimai
   Direktyva 2005/60/EB iš dalies keičiama taip:

               1)

               40 straipsnio 1 dalis iš dalies keičiama taip:

                           a)

                           išbraukiami žodžiai „41 straipsnio 2 dalyje numatyta tvarka“;

                           b)

                           pridedama tokia pastraipa:
                           „Pirmoje pastraipoje nurodytos priemonės, skirtos iš dalies pakeisti neesmines šios direktyvos nuostatas, inter alia ją papildant, tvirtinamos taikant 41 straipsnio 2a dalyje nurodytą reguliavimo procedūrą su tikrinimu.“;

               2)

               40 straipsnio 3 dalis iš dalies keičiama taip:

                           a)

                           išbraukiami žodžiai „41 straipsnio 2 dalyje nurodyta tvarka“;

                           b)

                           pridedama tokia pastraipa:
                           „Pirmoje pastraipoje nurodytos priemonės, skirtos iš dalies pakeisti neesmines šios direktyvos nuostatas, tvirtinamos taikant 41 straipsnio 2a dalyje nurodytą reguliavimo procedūrą su tikrinimu.“;

               3)

               41 straipsnis iš dalies keičiamas taip:

                           a)

                           įterpiama tokia dalis:
                           „2a.   Jei yra nuoroda į šią dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.“;

                           b)

                           3 ir 4 dalys pakeičiamos taip:
                           „3.   Iki 2010 m. gruodžio 31 d., o vėliau mažiausiai kas trejus metus Komisija persvarsto nuostatas, susijusias su jai suteiktais įgyvendinimo įgaliojimais, ir Europos Parlamentui bei Tarybai pateikia ataskaitą apie šių įgaliojimų veikimą. Visų pirma ataskaitoje išnagrinėjama, ar Komisija turėtų siūlyti šios direktyvos pakeitimus siekiant užtikrinti tinkamą Komisijai suteiktų įgyvendinimo įgaliojimų apimtį. Kartu su išvada, kurioje nurodoma, ar būtini pakeitimai, išsamiai nurodomos ją pagrindžiančios priežastys. Jei reikia, kartu su ataskaita pateikiamas teisės akto pasiūlymas pakeisti nuostatas, pagal kurias Komisijai suteikiami įgyvendinimo įgaliojimai.“.

         2 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 161, 2007 7 13, p. 45.

      (2)  OL C 39, 2007 2 23, p. 1.

      (3)  2007 m. lapkričio 14 d. Europos Parlamento nuomonė (dar nepaskelbta Oficialiajame leidinyje) ir 2008 m. kovo 3 d. Tarybos sprendimas.

      (4)  OL L 309, 2005 11 25, p. 15. Direktyva su paskutiniais pakeitimais, padarytais Direktyva 2007/64/EB (OL L 319, 2007 12 5, p. 1).

      (5)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (6)  OL C 255, 2006 10 21, p. 1.


title: 1985 m. birželio 12 d. Tarybos Direktyva iš dalies keičianti Direktyvą 71/118/EEB dėl sveikatos problemų, turinčių įtakos prekybai šviežia paukštiena

text:
Svarbus teisinis pranešimas

|

31985L0326

Oficialusis leidinys L 168 , 28/06/1985 p. 0048 - 0048 specialusis leidimas suomių kalba: skyrius 3 tomas 18 p. 0209  specialusis leidimas ispanų kalba: skyrius 03 tomas 35 p. 0181  specialusis leidimas švedų kalba: skyrius 3 tomas 18 p. 0209  specialusis leidimas portugalų kalba skyrius 03 tomas 35 p. 0181

		Tarybos Direktyva1985 m. birželio 12 d.iš dalies keičianti Direktyvą 71/118/EEB dėl sveikatos problemų, turinčių įtakos prekybai šviežia paukštiena(85/326/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi patirtis parodė, kad reikia supaprastinti Direktyvos 71/118/EEB [4] su paskutiniais pakeitimais, padarytais Direktyvoje 85/324/EEB [5], I priedo III skyriaus 11 dalį;kadangi Direktyvos 71/118/EEB I priedo III skyriaus 12 dalyje nustatyta, kad kiekvienas su šviežia paukštiena dirbantis asmuo privalo turėti medicinos pažymą ir kad šią pažymą privaloma kasmet atnaujinti;kadangi, atsižvelgiant į turimą patirtį, atrodo, būtina pakoreguoti šią konkrečią nuostatą,PRIĖMĖ ŠIĄ DIREKTYVĄ:1 straipsnisŠiuo dokumentu Direktyva 71/118/EEB iš dalies keičiama taip:1. Išbraukiama 16a straipsnio b punkto pirmoji įtrauka.2. I priedo III skyriaus 11 ir 12 dalys pakeičiamos taip:"11. Visiems asmenims, kurie gali mėsą užkrėsti, ypač per patogenines medžiagas, draudžiama dirbti su šviežia paukštiena arba ją tvarkyti.12. Visi darbui su šviežia paukštiena arba jai tvarkyti priimti asmenys medicinos pažyma privalo užtikrinti, kad tokiam įdarbinimui nėra jokių kliūčių. Ši medicinos pažyma kasmet atnaujinama, jeigu 12a straipsnio tvarka nėra pripažįstama kita lygiavertes garantijas suteikiančia personalo sveikatos patikrinimo sistema."2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1986 m. sausio 1 d., įgyvendina šią direktyvą.3 straipsnisŠi direktyva skirta valstybėms narėms.Priimta Liuksemburge, 1985 m. birželio 12 d.Tarybos varduPirmininkasC. Degan[1] OL C 179, 1984 7 7, p. 7.[2] OL C 46, 1985 2 18, p. 94.[3] OL C 44, 1985 2 15, p. 7.[4] OL L 55, 1971 3 8, p. 23.[5] OL L 168, 1985 6 28, p. 45.--------------------------------------------------


title: 2006 m. kovo 8 d.  Komisijos direktyva 2006/29/EB, iš dalies keičianti Europos Parlamento ir Tarybos direktyvos 2000/12/EB nuostatas dėl tam tikrų įstaigų išbraukimo iš įstaigų, kurioms ši direktyva netaikoma, sąrašo ar įtraukimo į jį

text:
9.3.2006

               LT

               Europos Sąjungos oficialusis leidinys

               L 70/50

      KOMISIJOS DIREKTYVA 2006/29/EB
   2006 m. kovo 8 d.
   iš dalies keičianti Europos Parlamento ir Tarybos direktyvos 2000/12/EB nuostatas dėl tam tikrų įstaigų išbraukimo iš įstaigų, kurioms ši direktyva netaikoma, sąrašo ar įtraukimo į jį
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. kovo 20 d. Europos Parlamento ir Tarybos direktyvą 2000/12/EB dėl kredito įstaigų veiklos pradėjimo ir vykdymo (1), ypač į jos 60 straipsnio 2 dalį,
   kadangi:

               (1)

               Direktyvos 2000/12/EB 2 straipsnio 3 dalyje pateikiamas įstaigų, kurioms ši direktyva aiškiai netaikoma, sąrašas.

               (2)

               Danijos ekonomikos reikalų ministerija ir Danijos vidaus reikalų ir sveikatos apsaugos ministerija paprašė į Direktyvos 2000/12/EB 2 straipsnio 3 dalyje pateiktą sąrašą įtraukti Savivaldybių hipotekos kredito asociaciją (KommuneKredit), kad „KommuneKredit“ ši direktyva nebūtų taikoma. „KommuneKredit“ teisinio statuso ir ypatingos struktūros peržiūra pateisina šios įstaigos įtraukimą į 2 straipsnio 3 dalį.

               (3)

               Suomijos finansų ministerija atnaujino prašymą 2 straipsnio 3 dalyje nurodytą įstaigą „Kera OY/Kera Ab“ pakeisti įstaiga „FinnveraOyj/Finnvera Abp“. „Finnvera Plc“ buvo įsteigta sujungus „Kera Plc“ ir Suomijos garantijų valdybą. „Finnvera Plc“ verčiasi ta pačia veikla kaip ir jos pirmtakė „Kera Plc“.

               (4)

               Graikijos ūkio ir finansų ministerija paprašė iš 2 straipsnio 3 dalyje pateikiamo įstaigų, kurioms direktyva netaikoma, sąrašo išbraukti „Elliniki Trapeza Viomichanikis Anaptyxeos“ ir „Tachidromiko Tamieftirio“. Pirmosios įstaigos veikla buvo nutraukta sujungus ją su komerciniu banku, pastaroji įstaiga veiks kaip leidimą turinti kredito įstaiga, kaip apibrėžta Direktyvoje 2000/12/EB,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/12/EB 2 straipsnio 3 dalies ketvirta įtrauka pakeičiama taip:

               „—

               Danijoje – „Dansk Eksportfinansieringsfond“, „Danmarks Skibskreditfond“, „Dansk Landbrugs Realkreditfond“ ir „KommuneKredit“ “.

         2 straipsnis
   Direktyvos 2000/12/EB 2 straipsnio 3 dalies šešta įtrauka pakeičiama taip:

               „—

               Graikijoje – „Ταμείο Παρακαταθηκών και Δανείων“ („Tamio Parakatathikon kai Danion“)“.

         3 straipsnis
   Direktyvos 2000/12/EB 2 straipsnio 3 dalies keturiolikta įtrauka pakeičiama taip:

               „—

               Suomijoje – „Teollisen yhteistyön rahasto Oy/Fonden för industriellt samarbete AB“ ir „Finnvera Oyj/Finnvera Abp“ “.

         4 straipsnis
   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2006 m. birželio 30 d., įgyvendina šią direktyvą. Apie tai jos nedelsdamos praneša Komisijai.
   Valstybės narės, tvirtindamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   5 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   6 straipsnis
   Ši direktyva skirta valstybėms narėms.

      Priimta Briuselyje, 2006 m. kovo 8 d.

            Komisijos vardu

         Charlie McCREEVY

            Komisijos narys

      (1)  OL L 126, 2000 5 26, p. 1. Direktyva su paskutiniais pakeitimais, padarytais Direktyva 2005/1/EB (OL L 79, 2005 3 24, p. 9).


title: 2009 m. liepos 29 d. Komisijos direktyva 2009/87/EB, iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą indoksakarbą (Tekstas svarbus EEE)

text:
30.7.2009

               LT

               Europos Sąjungos oficialusis leidinys

               L 198/35

      KOMISIJOS DIREKTYVA 2009/87/EB
   2009 m. liepos 29 d.
   iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą indoksakarbą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 11 straipsnio 4 dalį,
   kadangi:

               (1)

               2005 m. gruodžio 12 d. Jungtinė Karalystė gavo DuPont de Nemours S.A. paraišką, pateiktą pagal Direktyvos 98/8/EB 11 straipsnio 1 dalį, dėl veikliosios medžiagos indoksakarbo įtraukimo į direktyvos I arba IA priedą, kad būtų galima ją naudoti 18-to tipo produktams – insekticidams, akaricidams ir kitų nariuotakojų kontrolės produktams, apibrėžtiems Direktyvos 98/8/EB V priede. Direktyvos 98/8/EB 34 straipsnio 1 dalyje nurodytą dieną indoksakarbas nebuvo pateiktas į rinką kaip biocidinio produkto veiklioji medžiaga.

               (2)

               Atlikusi vertinimą, 2007 m. kovo 5 d. Jungtinė Karalystė Komisijai pateikė kompetentingos institucijos ataskaitą ir rekomendaciją.

               (3)

               Valstybės narės ir Komisija per Biocidinių produktų nuolatinį komitetą 2008 m. gegužės 28 d. peržiūrėjo kompetentingos institucijos ataskaitą; peržiūros išvados įtrauktos į vertinimo ataskaitą.

               (4)

               Remiantis atliktais tyrimais galima daryti išvadą, kad biocidinius produktus, kurių sudėtyje yra indoksakarbo, naudojant kaip insekticidus, akaricidus ir kitų nariuotakojų kontrolės produktus turėtų būti tenkinami Direktyvos 98/8/EB 5 straipsnio reikalavimai. Todėl indoksakarbą reikėtų įtraukti į I priedą.

               (5)

               Ne visi galimi naudojimo būdai įvertinti Bendrijos lygmeniu. Todėl tikslinga nustatyti, kad valstybės narės įvertintų aplinkos terpėms ir populiacijoms kylantį pavojų, kuris nebuvo tinkamai įvertintas Bendrijos pavojaus vertinime, ir išduodamos produktų autorizacijos liudijimus užtikrintų, kad bus imtasi tinkamų priemonių arba kad bus nustatyti specialūs reikalavimai siekiant nustatytą pavojų sumažinti iki priimtino.

               (6)

               Atsižvelgiant į vertinimo ataskaitos išvadas, išduodant produktų, kurių sudėtyje yra indoksakarbo ir kurie naudojami kaip insekticidai, akaricidai ir kitų nariuotakojų kontrolės produktai, autorizacijos liudijimus reikėtų reikalauti taikyti pavojaus mažinimo priemones.

               (7)

               Tokiomis priemonėmis turėtų būti siekiama mažinti netiksliniams gyvūnams ir vandens aplinkai kylantį pavojų. Todėl reikėtų numatyti tam tikras sąlygas, kuriomis, pavyzdžiui, būtų užtikrinama, kad produktai būtų laikomi kūdikiams, vaikams ir naminiams gyvūnams neprieinamose vietose ir nepatektų į vandenį.

               (8)

               Veiklioji medžiaga turėtų būti įtraukta į I priedą praėjus tinkamam laikotarpiui, per kurį valstybės narės šalys galėtų priimti įstatymus ir kitus teisės aktus, reikalingus šiai direktyvai įgyvendinti.

               (9)

               Todėl Direktyva 98/8/EB turėtų būti atitinkamai iš dalies pakeista.

               (10)

               2008 m. gegužės 30 d. buvo konsultuotasi su Biocidinių produktų nuolatiniu komitetu, kuris pateikė teigiamą nuomonę dėl Komisijos direktyvos, iš dalies keičiančios Direktyvos 98/8/EB I priedą į jį įtraukiant veikliąją medžiagą indoksakarbą, projekto. 2008 m. birželio 11 d. Komisija minėtąjį projektą pateikė Europos Parlamentui ir Tarybai nagrinėti. Iki nustatyto termino Europos Parlamentas nepareiškė prieštaravimo priemonių projektui. Taryba paprieštaravo, kad Komisija jas priimtų, ir nurodė, kad siūlomomis priemonėmis viršijami Direktyvoje 98/8/EB numatyti įgyvendinimo įgaliojimai. Todėl Komisija nepriėmė priemonių projekto ir pateikė iš dalies pakeistą atitinkamos direktyvos projektą Biocidinių produktų nuolatiniam komitetui. Dėl minėtojo projekto su nuolatiniu komitetu buvo konsultuotasi 2009 m. vasario 20 d.

               (11)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip per 6 mėnesius po direktyvos įsigaliojimo priima ir paskelbia įstatymus ir kitus teisės aktus, kuriais įgyvendinama ši direktyva.
   Priimdamos tas nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2009 m. liepos 29 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1.

      PRIEDAS
      Į Direktyvos 98/8/EB I priedą įtraukiamas šis įrašas Nr. 19:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „19

                     Indoksakarbas (enantiomerų reakcijos masė S:R 75:25)

                     (S)metil- ir (R)metil-7-chlor-2,3,4a,5-tetrahidro-2-[metoksikarbonil)-(4-trifluormetoksifenil) karbamoil]inden[1,2-e][[1,3,4]oksadiazin-4a-karboksilato reakcijos masė (Šiame įraše nurodyta S ir R enantiomerų reakcijos masė 75:25)
                     EB Nr.: nėra
                     CAS Nr.: S-enantiomeras: 173584–44–6 ir R-enantiomeras: 185608–75–7

                     796 g/kg

                     2010 m. sausio 1 d.

                     Nėra

                     2019 m. gruodžio 31 d.

                     18

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina populiacijas, kurioms produktas gali turėti poveikio, ir naudojimo arba poveikio būdus, kurie nebuvo tinkamai įvertinti Bendrijos pavojaus vertinime, jei to reikia konkretaus produkto atveju.
                     Išduodamos produkto autorizacijos liudijimą, valstybės narės įvertina pavojų ir užtikrina, kad būtų imtasi tinkamų priemonių arba kad būtų nustatyti specialūs reikalavimai nustatytam pavojui sumažinti.
                     Produkto autorizacijos liudijimas gali būti išduodamas tik tuo atveju, jei iš paraiškos matyti, kad pavojų galima sumažinti iki priimtino.
                     Valstybės narės užtikrina, kad autorizacijos liudijimai būtų išduodami, tik jei laikomasi šių sąlygų:
                     Privaloma imtis tinkamų rizikos mažinimo priemonių galimam poveikiui žmonėms, netiksliniams gyvūnams ir vandens aplinkai sumažinti. Visų pirma, produktų etiketėse ir (arba) saugos duomenų lapuose nurodoma, kad:

                                 1)

                                 produktai laikomi kūdikiams, vaikams ir naminiams gyvūnams neprieinamose vietose;

                                 2)

                                 produktai laikomi toliau nuo išorinių kanalizacijos vamzdžių;

                                 3)

                                 nepanaudoti produktai tinkamai šalinami ir neišleidžiami į kanalizaciją.

                           Buitinėmis sąlygomis leidžiama naudoti tik gatavus produktus.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos tinklalapyje http://ec.europa.eu/comm/environment/biocides/index.htm


title: 1995 m. liepos 10 d. Komisijos direktyva 95/33/EB, iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedątekstas svarbus EEE

text:
Svarbus teisinis pranešimas

|

31995L0033

Oficialusis leidinys L 167 , 18/07/1995 p. 0017 - 0018

		Komisijos direktyva 95/33/EB1995 m. liepos 10 d.iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedą(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1982 m. birželio 30 d. Tarybos direktyvą 82/471/EEB dėl tam tikrų produktų, naudojamų gyvūnams šerti [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 6 straipsnį,kadangi Direktyvoje 82/471/EEB yra numatyta priedo turinį nuolatos derinti prie mokslo ir technikos žinių pažangos;kadangi ištyrus naują produktą, priklausantį baltyminiams produktams, gautiems naudojant mikroorganizmus, šiuo atveju bakterijas, buvo nustatytas jų teigiamas poveikis kiaulėms, veršeliams ir lašišoms; kadangi dėl šios priežasties šį produktą turėtų būti leidžiama tam tikromis sąlygomis naudoti gyvūnams šerti;kadangi dėl technologinių gamybos priežasčių turi būti keičiama mažiausia leistina koncentruoto L-lizino tirpalo koncentracija;kadangi Gyvūnų mitybos mokslinis komitetas ir Maisto produktų mokslinis komitetas pateikė nuomonę dėl fermentuoto baltyminio produkto, gauto gamtinių dujų terpėje naudojant Methylococcus capsulatus (Bath), Alcaligenes acidorovans, Bacillus brevis ir Bacillus firmus kultūrą;kadangi šioje direktyvoje numatytos priemonės atitinka Pašarų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 82/471/EEB priedas iš dalies keičiamas taip, kaip nurodyta šios direktyvos priede.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1996 m. birželio 30 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.3 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 1995 m. liepos 10 d.Komisijos varduFranz FischlerKomisijos narys[1] OL L 213, 1982 7 21, p. 8.--------------------------------------------------PRIEDAS1. Į 1.1 grupę"Bakterijos"įtraukiama ši produktų grupė ir produktas:"1 | 2 | 3 | 4 | 5 | 6 | 7 |Produktų grupės pavadinimas | Produkto pavadinimas | Maistinės sudedamosios dalies žymėjimas arba mikroorganizmo identiškumo duomenys | Kultūros substratas (jo specifikacijos, jei yra) | Produkto sudėtis | Gyvūnų rūšys | Specialiosios nuostatos |1.1.2.Gamtinėse dujose auginamos bakterijos | | | | | | || 1.1.2.1Baltyminis fermentavimo produktas, gautas gamtinių dujų terpėje naudojant Methylococcus capsulatus (Bath), Alcaligenes acidovorans, Bacillus brevis ir Bacillus firmus bakterijas, ir kurių ląstelės yra sunaikintos | Methylococcus capsulatus (Bath) NCIMB tamas 11132 Alcaligenes acidovorans NCIMB tamas 12387 Bacillus brevis NCIMB tamas 13288 Bacillus firmus NCIMB tamas 13280 | Gamtinės dujos: (apie 91 % metano, 5 % etano, 2 % propano, 0,5 % izobutano, 0,5 % n-butano, 1 % kitų komponentų), amoniakas, mineralinės druskos | Nevalyti baltymai: ne mažiau kaip 65 % | Penimos kiaulės, nuo 25 iki 60 kgVeršeliai,kurių svoris didesnis kaip 80 kgLašišos | Nuorodos, daromos produkto etiketėje arba ant pakuotės: pavadinimas: "fermentavimo produktas, gautas gamtinių dujų terpėje naudojant Methylococcus capslatus (Bath), Alcaligenes acidovorans, Bacillus brevis ir Bacillus firmus kultūrą"nevalytų baltymų kiekis,nevalytos kalcinuotosios sodos kiekis,nevalytų riebalų kiekis,drėgmės kiekis,naudojimo instrukcijosdidžiausia įdėjimo į pašarą norma:8 % – penimos kiaulės,8 % – vereliai,19 % – lašišos (gėlas vanduo),33 % – lašišos (jūros vanduo),nuoroda "stengtis neįkvėpti".Nuorodos, daromos kombinuotųjų pašarų etiketėje arba ant pakuotės: pavadinimas: "Baltyminis produktas, gautas vykdant gamtinių dujų fermentavimą bakterijomis",produkto kiekis paaruose" |2. 3 grupės "Aminorūgštys ir jų druskos" 3.2 grupės "Lizinas" 3.2.2 punkto "Koncentruotas L-lizino (bazės) tirpalas" 5 skilties tekstas pakeičiamas šiuo tekstu: "L-lizino: ne mažiau kaip 50 %".--------------------------------------------------


title: 2008 m. liepos 29 d. Komisijos direktyva 2008/81/EB, iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą difenakumą (Tekstas svarbus EEE)

text:
30.7.2008

               LT

               Europos Sąjungos oficialusis leidinys

               L 201/46

      KOMISIJOS DIREKTYVA 2008/81/EB
   2008 m. liepos 29 d.
   iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą difenakumą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad būtų galima įtraukti į Direktyvos 98/8/EB I, IA arba IB priedą, sąrašas. Tame sąraše yra difenakumas.

               (2)

               Vadovaujantis Reglamentu (EB) Nr. 1451/2007 pagal Direktyvos 98/8/EB 11 straipsnio 2 dalį buvo įvertinta, ar difenakumą galima naudoti 14-to tipo produktams – rodenticidams, apibrėžtiems Direktyvos 98/8/EB V priede.

               (3)

               Suomija buvo paskirta ataskaitą rengiančia valstybe nare ir 2006 m. kovo 21 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2007 m. lapkričio 29 d. įtraukė į vertinimo ataskaitą.

               (5)

               Vertinant difenakumą neliko jokių neišspręstų ar susirūpinimą keliančių klausimų, kuriuos turėtų spręsti Pavojaus sveikatai ir aplinkai mokslinis komitetas.

               (6)

               Remiantis atliktais tyrimais galima daryti išvadą, kad biocidiniai produktai, kurie naudojami kaip rodenticidai ir kurių sudėtyje yra difenakumo, neturėtų kelti pavojaus žmonėms, išskyrus atsitiktinius vaikų apsinuodijimo atvejus. Nustatyta, kad jie gali kelti pavojų gyvūnams, kurių nenumatyta paveikti, ir aplinkai. Tačiau rodenticidais numatyta paveikti graužikus, kurie yra kenkėjai ir todėl kelia pavojų visuomenės sveikatai. Be to, dar nenustatyta, ar yra tinkamų difenakumo pakaitalų, kurie būtų veiksmingi ir nekenktų aplinkai. Todėl difenakumą galima ribotam laikotarpiui pagrįstai įtraukti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurių sudėtyje yra difenakumo ir kurie naudojami kaip rodenticidai, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (7)

               Atsižvelgiant į vertinimo ataskaitos išvadas, reikėtų reikalauti, kad išduodant produktų, kurių sudėtyje yra difenakumo ir kurie naudojami kaip rodenticidai, autorizacijos liudijimus būtų taikomos specialios pavojaus mažinimo priemonės. Tokiomis priemonėmis turėtų būti siekiama mažinti pirminio ir antrinio poveikio žmonėms ir gyvūnams, kurių nenumatyta paveikti, pavojų bei ilgalaikį medžiagos poveikį aplinkai.

               (8)

               Dėl nustatyto keliamo pavojaus ir savybių difenakumas gali būti vidutiniškai arba labai patvarus, vidutiniškai arba labai linkęs biologiškai kauptis ir toksiškas, todėl į I priedą jis turėtų būti įtrauktas tik penkeriems metams, o norint šį laikotarpį pratęsti, turėtų būti atlikta lyginamoji pavojaus analizė, kaip numatyta Direktyvos 98/8/EB 10 straipsnio 5 dalies i punkte.

               (9)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos difenakumo, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (10)

               Veiklioji medžiaga turėtų būti įtraukiama į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įtraukimo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, pagal Direktyvos 98/8/EB 12 straipsnio 1 dalies c punkto ii papunktį prasidedančiu nuo medžiagos įtraukimo dienos.

               (11)

               Po veikliosios medžiagos įtraukimo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra difenakumo, naudojimo 14-to tipo produktams autorizacijos liudijimus, siekiant užtikrinti jų atitiktį Direktyvai 98/8/EB.

               (12)

               Todėl Direktyva 98/8/EB turėtų būti atitinkamai iš dalies pakeista.

               (13)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   Perkėlimas į nacionalinę teisę
   1.   Valstybės narės ne vėliau kaip iki 2009 m. kovo 31 d. priima ir paskelbia įstatymus ir kitus teisės aktus, kurie įgyvendina šią direktyvą. Jos nedelsdamos pateikia Komisijai tų nuostatų tekstą ir tų nuostatų bei šios direktyvos koreliacijos lentelę.
   Jos taiko tas nuostatas nuo 2010 m. balandžio 1 d.
   Priimdamos tas nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2008 m. liepos 29 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1. Direktyva su paskutiniais pakeitimais, padarytais Direktyva 2008/31/EB (OL L 81, 2008 3 20, p. 57).

      (2)  OL L 325, 2007 12 11, p. 3.

      PRIEDAS
      Į Direktyvos 98/8/EB I priedą įtraukiamas šis įrašas Nr. 9:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „9

                     Difenakumas

                     3-(3-bifenil-4-il-1,2,3,4-tetrahidro-1-naftil)-4-hidroksikumarinas
                     EB Nr.: 259-978-4
                     CAS Nr.: 56073-07-5

                     960 g/kg

                     2010 m. balandžio 1 d.

                     2012 m. kovo 31 d.

                     2015 m. kovo 31 d.

                     14

                     Atsižvelgiant į tai, kad dėl savo savybių ši veiklioji medžiaga gali būti vidutiniškai arba labai patvari, vidutiniškai arba labai linkusi biologiškai kauptis ir toksiška, norint pratęsti laikotarpį, kuriam ji įtraukiama į I priedą, turėtų būti atlikta lyginamoji pavojaus analizė, kaip numatyta Direktyvos 98/8/EB 10 straipsnio 5 dalies i punkte.
                     Valstybės narės užtikrina, kad autorizacijos liudijimai būtų išduodami tik jei laikomasi šių reikalavimų:

                                 (1)

                                 nominalioji veikliosios medžiagos koncentracija produktuose neviršija 75 mg/kg ir leidžiama naudoti tik gatavus produktus;

                                 (2)

                                 produktų sudėtyje yra karčiųjų medžiagų, o kai reikia – ir dažų;

                                 (3)

                                 produktai nenaudojami kaip rodenticidiniai milteliai;

                                 (4)

                                 sumažinamas pirminis ir antrinis poveikis žmonėms, gyvūnams, kurių nenumatyta paveikti, ir aplinkai, apsvarstant ir taikant visas tinkamas ir esamas pavojaus mažinimo priemones. Be kitų galimų priemonių, reikėtų produktą leisti naudoti tik specialistams, nustatyti didžiausią pakuotės dydį ir įpareigoti naudoti nesugadinamas ir saugias masalo dėžutes.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos tinklavietėje http://ec.europa.eu/comm/environment/biocides/index.htm


title: 2011 m. vasario 24 d. Komisijos direktyva 2011/14/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga profoksidimas  Tekstas svarbus EEE

text:
25.2.2011

               LT

               Europos Sąjungos oficialusis leidinys

               L 51/16

         KOMISIJOS DIREKTYVA 2011/14/ES
   2011 m. vasario 24 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga profoksidimas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Pagal Direktyvos 91/414/EEB 6 straipsnio 2 dalį 1998 m. balandžio 2 d. Ispanija gavo BASF SE paraišką įtraukti veikliąją medžiagą profoksidimą į Direktyvos 91/414/EEB I priedą. Komisijos sprendimu 1999/43/EB (2) patvirtinta, kad dokumentų rinkinys buvo išsamus ir parengtas taip, kad jį galima būtų laikyti iš esmės atitinkančiu Direktyvos 91/414/EEB II ir III prieduose išdėstytus duomenų ir informacijos reikalavimus.

               (2)

               Šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja 2001 m. kovo 28 d. pateikė vertinimo ataskaitos projektą.

               (3)

               Profoksidimo vertinimo ataskaitos projektą valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2010 m. lapkričio 23 d. pateikė kaip Komisijos profoksidimo peržiūros ataskaitą.

               (4)

               Po įvairiapusių tyrimų nustatyta, kad augalų apsaugos produktai, kurių sudėtyje yra profoksidimo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų ir 5 straipsnio 3 dalies reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl profoksidimą tikslinga įtraukti į tos direktyvos I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (5)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią laikiną augalų apsaugos produktų, kurių sudėtyje yra profoksidimo, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės turėtų pakeisti galiojančią laikiną registraciją nuolat galiojančia registracija, ją iš dalies keisti arba panaikinti pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (6)

               Todėl Direktyva 91/414/EEB turėtų būti atitinkamai iš dalies pakeista.

               (7)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip 2012 m. sausio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2012 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2012 m. sausio 31 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos profoksidimo, registraciją. Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su profoksidimu, išskyrus įrašo B dalyje apibrėžtus su jais susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio 2 dalies sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su profoksidimu, įvertina kiekvieną registruotą augalų apsaugos produktą, kurio sudėtyje profoksidimas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. liepos 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2013 m. sausio 31 d. iš dalies pakeičia arba panaikina produkto, kurio sudėtyje profoksidimas yra vienintelė veiklioji medžiaga, registraciją; arba

               b)

               jei būtina, iš dalies pakeičia arba panaikina produkto, kurio sudėtyje profoksidimas yra viena iš kelių veikliųjų medžiagų, registraciją ne vėliau kaip iki 2013 m. sausio 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2011 m. rugpjūčio 1 d.
   5 straipsnis
   Ši direktyva skirta valstybėms narėms.

      Priimta Briuselyje 2011 m. vasario 24 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 14, 1999 1 19, p. 30.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „330

                     Profoksidimas
                     CAS Nr. 139001–49–3
                     CIPAC Nr. 621

                     2 - [(1 E/Z) - [(2 R S) – 2 - (4 – chlorofenoksi) propoksiimino] butil] – 3 – hidroksi – 5 - [(3 R S; 3 S R) – tetrahidro – 2 H – tiopiran – 3 – il] cikloheks – 2 - enonas

                     ≥ 940 g/kg

                     2011 m. rugpjūčio 1 d.

                     2021 m. liepos 31 d.

                     A   DALIS
                     Leidžiama naudoti tik kaip herbicidą ryžiams.
                     B   DALIS
                     Įgyvendinant VI priede nustatytus vienodus principus, atsižvelgiama į profoksidimo peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. sausio 28 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės turi atkreipti ypatingą dėmesį į:

                                 —

                                 požeminio vandens apsaugą, kai veiklioji medžiaga naudojama regionuose, kuriems būdingas pažeidžiamas dirvožemis ir (arba) nepalankios klimato sąlygos,

                                 —

                                 ilgalaikį pavojų netiksliniams organizmams.

                           Registracijos sąlygose, jei reikia, numatomos rizikos mažinimo priemonės.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.